— Вядома, хваляваўся: цi змагу данесцi да людзей сваю пазiцыю як кандыдат у дэпутаты? Цi падтрымаюць яны мяне? Жыхары перш за ўсё заклапочаны надзённымi канкрэтнымi праблемамi свайго горада, раёна: паляпшэннем работы жыллёва-камунальнай гаспадаркi, уладкаваннем дарог, асвятленнем вулiц i населеных пунктаў. Усе пытаннi адначасова не вырашыш, яны патрабуюць паступовай i спакойнай работы. I тыя, хто падтрымаў маю кандыдатуру, гэта добра разумеюць. Людзей цiкавiць таксама, як будуць развiвацца спартыўная iнфраструктура, сетка дзiцячых садкоў. Тут сацыяльныя стандарты захаваныя, але чалавеку, вядома, хочацца, каб дашкольная ўстанова была непадалёку ад дома. Людзi выказвалi свае думкi, як палепшыць транспартныя зносiны i ў самой Мар'iнай Горцы, i са сталiцай, паколькi многiя ездзяць туды працаваць.